钦定古今图书集成/明伦汇编/氏族典/第428卷 > 赵伯符
## 钦定古今图书集成/明伦汇编/氏族典/第428卷 > 赵伯符

按《宋书赵伦之传》：“伦之子伯符，字润远，少好弓马。伦
之在襄阳，伯符为竟陵太守。时竟陵蛮屡为寇，伯符
悉破之，由是有将帅之称。文帝即位，累迁徐、兖二州
刺史，为政苛暴，吏人畏之若豺虎。然而寇盗远窜，无
敢犯境。元嘉十八年，征为领军将军。二十一年，转豫
州刺史。明年，为护军将军。子倩尚文帝第四女海盐”
公主始兴王濬与公主私通，事闻，有诏离婚。伯符惭
惧，发病卒，谥曰肃。